
Številka: 032-12/2023
Datum: 26. maj 2026

ZAPISNIK
32. redne seje
Nadzornega odbora občine Cerknica,
ki je bila dne 19. maja 2026 ob 16. uri, v prostorih Občine Cerknica, Cesta 4. maja 53, 1380 Cerknica.

	Prisotni člani:
	1. Anton LAH – predsednik
2. Špela KOBE – namestnica predsednika

	
	3. Uroš CAJNKO – član
4. Silva ŠIVEC – članica
5. Alojz PUNTAR - član

	
	

	
Ostali prisotni:
	
Janez KOVAČIČ – predsednik Gasilske zveze Cerknica, Alenka VESEL ŠOŠTARIČ – računovodja in Jasmina KRIŽANČIČ - občinska uprava. 




	Ad 1
	Ugotovitev sklepčnosti in sprejem dnevnega reda  



Predsednik nadzornega odbora, Anton LAH je prisotne lepo pozdravil in ugotovil, da je prisotnih vseh pet članov odbora. Nato je prešel na dnevni red seje in sicer;

	1.
	Ugotovitev sklepčnosti in sprejem dnevnega  reda


	2.

3.

4.

5.

	Pregled in potrditev zapisnika 31. redne seje z dne 21. aprila 2026

[bookmark: _Hlk219885824]Pregled poslovanja Gasilske zveze Cerknica za leto 2025

Osnutek poročila o nadzoru nad poslovanjem KD Rak Rakek za leto 2025

Končno poročilo o nadzoru nad poslovanjem ZD dr. Božidarja Lavriča Cerknica za leto 2025


	6.

	Pobude in vprašanja



SOGLASNO s PETIMI glasovi ZA so prisotni sprejeli:
SKLEP ŠT. 32/1-169/2026
Sprejet in potrjen je dnevni red 32. redne seje Nadzornega odbora. 


Ad 2 	Pregled in potrditev zapisnika 31. redne seje

Predsednik, Anton LAH je odprl razpravo na zapisnik 31. redne seje. Ker razprave ni bilo je podal zapisnik na glasovanje. 

SOGLASNO s PETIMI glasovi ZA so prisotni člani sprejeli:
SKLEP ŠT. 32/2-170/2026
Sprejet in potrjen je zapisnik 31. redne seje Nadzornega odbora Občine Cerknica.


Ad 3 	Pregled poslovanja Gasilske zveze Cerknica za leto 2025

Janez KOVAČIČ, predsednik GZ Cerknica je predstavil ključne poudarke finančnega poročila in finančnega načrta za leto 2025 kot so bili že posredovani v gradivu. Pojasnil je, da GZ Cerknica pri pripravi finančnega načrta sledi podobnemu principu kot Občina Cerknica, pri čemer načrtuje porabo sredstev glede na razpoložljiv proračun. V letu 2025 je pomemben delež sredstev namenjenih zavarovanju gasilskih domov in vozil, pri čemer so ti stroški v preteklem letu presegli  20.000€. 
Glede sodelovanja z Občino Bloke je poudaril, da se skupni stroški delovanja zveze delijo proporcionalno, pri čemer Občina Bloke prispeva 17% vseh stroškov. Na področju nabave opreme pa financiranje poteka ločeno – sredstva Občine Cerknica so namenjena izključno gasilskim društvom v naši občini, medtem ko Občina Bloke neposredno financira svoji društvi. 
Izpostavil je tudi posebnost pri evidentiranju opreme v letu 2025, kjer je bil dvakrat zabeležen Unec, medtem ko Dolenja vas ni bila zabeležena. Razlog za to so podaljšani dobavni roki  po obdobju epidemije COVID-19. Sistem delovanja temelji na tem, da društva po nakupu potrebne opreme račune posredujejo GZ Cerknica, s čimer se zagotavlja namensko koriščenje sredstev. PGD Unec v lanskem letu oprema ni bila pravočasno dobavljena, zato so sredstva rezervirali in račune posredovali v januarju. Podoben pristop so letos uporabili za PGD Dolenjo vas, ki načrtuje nakup dražjega visokotlačnega modula za vozilo, pri čemer bodo sredstva črpali v obdobju dveh let. 
Vsi računi se predložijo Občini Cerknica, ker na podlagi računov občina uveljavlja sredstva iz požarne takse. Predsednik je še poudaril, da nobeno društvo ne financira opreme zgolj z občinskimi sredstvi, temveč pridobivajo dodatne vire iz naslova donacij in veselic. Na koncu je izpostavil, da delo vodstva gasilske zveze poteka prostovoljno, brez izplačevanje kilometrin in dnevnic.  Edini strošek, ki se povrne, so potni stroški za sodnike. 

Anton LAH je odprl razpravo.

Silva ŠIVEC je pohvalila dobro pripravljeno gradivo, ki je zelo pregledno.

Janez KOVAČIČ je pojasnil, da mora biti za vse izplačane stroške in razdelitev sredstev vedno sprejet sklep upravnega odbora. Na začetku leta se sprejmejo delilniki sredstev, ki jih najprej pregleda poveljstvo nato pa še upravni odbor. Upravni odbor sestavljajo predsednik, poveljnik, tajnik gasilske zveze ter predsedniki vseh gasilskih društev. Nadzorni odbor ima pri tem pomembno vlogo, saj redno pregleduje sklepe upravnega odbora, spremlja porabo sredstev ter pregleduje finančne dokumente, kot so bilance, s čimer zagotavlja dodatni nadzor nad zakonitim in namenskim poslovanjem zveze.

Uroš CAJNKO je izpostavil vprašanje glede višine sredstev, ki jih Občina Cerknica namenja GZ Cerknica ter jih vnaprej vključuje v občinski proračun. Zanimalo ga je na kakšen način se določi ta znesek. 

Janez KOVAČIČ je pojasnil, da občina sredstva za delovanje gasilske zveze in gasilstva nasploh načrtuje že v fazi priprave proračuna, pri čemer se upoštevajo potrebe po rednem delovanju, vzdrževanju, zavarovanju ter investicijah v opremo. Višina sredstev je tako rezultat usklajevanja med občino in gasilsko zvezo, pri čemer GZ Cerknica pripravi predloge in ocene potreb, občina pa jih v skladu s svojimi finančnimi zmožnostmi vključi v proračun. Osnovna sredstva za delovanje gasilske zveze in redno vzdrževanje so že več let vnaprej dogovorjena in ostajajo nespremenjena. Na drugi strani pa so se sredstva za nakup opreme povečala, in sicer za 50.000€, kar pomeni večji poudarek na posodabljanju in nadgradnji gasilske opreme.

Uroša CAJNKA je zanimalo kakšno je s stanje članstva pri gasilcih.

Janez KOVAČIČ je povedal, da se ohranja stabilni nivo članstva, ki celo narašča ter, da tudi z izobraževanjem nimajo težav, saj so mesta na tečajih kljub obsežnosti (160 ur za gasilca in dodatnih 28 ur za pripravnika) vedno zapolnjena. 

Špelo KOBE je zanimalo ali gasilska zveza prerazporeja sredstva društvom ali društva dobijo sredstva še posebej od občine.

Janez KOVAČIČ je odgovoril, da društva dobijo direktna sredstva samo za funkcionalne stroške, oprema in vzdrževanje pa se razdeli preko zveze. Izpostavil je še eno osebnost in sicer se do zneska 25.000€ na leto nabava opreme izvede preko gasilske zveze kot skupinska nabava opreme. 

Nadalje je pojasnil, da je bilo PGD Martinjak eno prvih društev prve kategorije v državi, ki je imelo  inšpekcijski pregled, pri katerem so pregledali vso opremo; izpostavljeno je bilo, da čelade, stare več kot 10 let,  niso več uporabne. Navedel je ceno nove čelade, ki stane približno 250 €, osnovna zaščitna obleka okrog 1500€, celotna oprema z obutvijo za enega operativca pa približno 2500€, društvo pa mora imeti najmanj 18 operativcev.
Glede tekmovanj je povedal, da gasilska društva spadajo v Notranjsko regijo kamor spada Cerknica, Loška dolina, Logatec in Vrhnika. Vsako leto potekajo občinska tekmovanja GZ Cerknica, regijska tekmovanja pa so  vsake štiri leta. Tekmovanja zajemajo orientacijo, kviz, na Uncu je Maistrovo tekmovanje, na Blokah je mladinsko tekmovanje, ter višje ravni tekmovanj v okviru sistema CTIF (občinsko, regijsko, državno). Ob tem je poudaril, da so tekmovanja povezana tudi s stroški, vendar je prednost zveze v tem, da razpolaga z lastnimi sodniki. 

Predsednik, Anton LAH se je poročevalcema zahvalil za sodelovanje. Predsednik je odprl razpravo. Po končani razpravi je podal predlog sklepa na glasovanje.

SOGLASNO s PETIMI  glasovi ZA so prisotni sprejeli:
SKLEP ŠT.:  32/3-171/2026
Nadzorni odbor Občine Cerknica se je seznanil s poslovanjem Gasilske zveze Cerknica za leto 2025. Nadzorni odbor bo na naslednji seji nadaljeval pregled poslovanja GZ Cerknica, zato naproša, da se pripravi izpis konto kartice za konto št. 41, stroški storitev.


Ad 4 	Osnutek poročila o nadzoru nad poslovanjem KD Rak Rakek za leto 2025

Predsednik, Anton LAH je odprl razpravo. Po končani razpravi je predsednik podal predlog sklepa na glasovanje. 

SOGLASNO s PETIMI  glasovi ZA so prisotni sprejeli:
SKLEP ŠT.:  32/4-172/2026
Nadzorni odbor Občine Cerknica je obravnaval in sprejel osnutek poročila o nadzoru nad finančnim poslovanjem KD Rak Rakek za leto 2025.


Ad 5	Končno poročilo o nadzoru nad poslovanjem ZD dr. Božidarja Lavriča 
                    Cerknica za leto 2025

Predsednik, Anton LAH je odprl razpravo. Po končani razpravi je podal na glasovanje končno poročilo o nadzoru nad poslovanjem ZD Dr. Božidarja Lavriča Cerknica za leto 2025.




SOGLASNO s PETIMI  glasovi ZA so prisotni sprejeli:
SKLEP ŠT.:  32/5-173/2026
Nadzorni odbor je je sprejel  poročilo o nadzoru nad poslovanjem ZD Dr. Božidarja Lavriča  Cerknica za leto 2025. 


	Ad 6
	Pobude in vprašanja 



Člani nadzornega odbora so se dogovorili, da bo 33. redna seja nadzornega odbora potekala v torek,  16. junija 2026 ob 16. uri, s predvidenim dnevnim redom:

1. Ugotovitev sklepčnosti in sprejem dnevnega reda

2. Pregled in potrditev zapisnika 32. redne seje Nadzornega odbora z dne 19. 5. 2026

3. Obrazložitev postavke št. 020100 – sodni stroški, storitve odvetnikov in sodnih izvršiteljev

4. Nadaljevanje nadzora nad poslovanjem Gasilske zveze Cerknica za leto 2025

5. Končno poročilo o nadzoru nad poslovanjem Kulturnega društva Rak Rakek za leto 2025

6.   Pobude in vprašanja
	



Predsednik, Anton LAH se je prisotnim zahvalil za udeležbo in sodelovanje in ob 17:20 zaključil 32. redno sejo nadzornega odbora. 


Zapisnik zapisala:
Jasmina KRIŽANČIČ
	Nadzorni odbor
	predsednik	
	Anton LAH 

